Cuireann foréigean nó diansmacht ar iriseoirí i gcéin alltacht orainn agus ghlacamar leis gur uafáis as an gcoitiantacht ar fad iad dúnmharú ár gcomhghleacaithe sa tír seo. Is mór is fiú go bhfuil sin fíor i gcónaí, ach tá údar imní againn sa bhaile. Níl an ceathrú heastát chomh sábháilte is ba mhaith linn a ligean orainn féin agus cúis bhuartha is ea gabháil iriseoirí i mBéal Feirste do dhuine ar bith a bhfuil meas acu ar shaoirse iriseoireachta, clóite nó leictreonach.